पाएं अपने शहर की ताज़ा ख़बरें और फ्री ई-पेपरडाउनलोड करें
मध्यप्रदेश में कोरोना मरीजों सिर्फ अस्पताल में ही भर्ती होने के लिए परेशान हो रही है, जबकि कोविड केयर सेंटर खाली हैं। राष्ट्रीय स्वास्थ्य मिशन (NHM) मध्यप्रदेश के अनुसार प्रदेश में संचालित कोविड केयर सेंटर (CCC) में 72% बेड खाली हैं। सिर्फ 28% बेड भरे हैं। इस कारण अब आगे और CCC नहीं खोले जाएंगे।
NHM मध्यप्रदेश की मिशन संचालक छवि भारद्वाज ने सभी कलेक्टर और अध्यक्ष जिला स्वास्थ्य समिति को पत्र जारी किया है। इसमें कहा गया है कि कोविड-19 महामारी के बढ़ते प्रकोप को देखते हुए नए CCC को संचालित करने के लिए दिशा-निर्देश जारी किए गए थे।
सार्थक पोर्टल से प्राप्त जानकारी के अनुसार जिलों में पर्याप्त संख्या में बेड हैं। कुल स्वीकृत 16 हजार 417 बेड की तुलना में अभी सिर्फ 4 हजार 635 बेड करीब 28% की बेड भरे हैं। अब जिलों में अलग से और केयर सेंटर खोले जाने की आवश्यकता नहीं है।
अगर इसके बाद भी कहीं जरूरत है, तो प्रस्ताव बनाकर भेजें। दिशा निर्देशों से बाहर जाकर सेंटर में की जाने वाली अस्थाई नियुक्तियों के लिए राष्ट्रीय स्वास्थ्य मिशन या संचालनालय स्वास्थ्य सेवाएं इसके लिए जिम्मेदार नहीं होगा।
इनके लिए लाभदायक
ऐसे मरीज, जिनके घरों में बुजुर्ग, गर्भवती महिला, बच्चे होने पर परेशानी हो रही है। साथ ही, ऐसे पॉजिटिव मरीज को, जो होम आइसोलेशन में रह रहे हैं। उनके घरों में जगह नहीं है और उनको आवश्यकता है कि वह डॉक्टर की निगरानी में रखे जाएं, ऐसे लोग इस सेंटर में आकर बेहतर इलाज करा सकते हैं। इनमें लोगों को बेहतर तरीके से बीमारी से सामना करने के संबंध में बताया जाता है।
साथ ही, यहां प्रतिदिन डॉक्टरों के चिकित्सक और स्टाफ द्वारा टीम आधुनिक संसाधनों के साथ 24x7 मौजूद रहती है। आपातकालीन स्थिति में हेल्थ केयर व्यवस्था के लिए एम्बुलेंस भी होती है। ऑक्सीजन की आपात व्यवस्था के लिए ऑक्सीजन कंसंट्रेटल का भी इंतजाम है। यदि किसी मरीज की स्थिति थोड़ी भी बिगड़ती है, तो उन्हें डेडीकेटेड कोविड हॉस्पिटल में एडमिट कराया जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn